b'\n_START_ARTICLE_\nNikolajus Patru\xc5\xa1evas\n_START_PARAGRAPH_\nNikolajus Platonovi\xc4\x8dius Patru\xc5\xa1evas (\xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\x9f\xd0\xbb\xd0\xb0\xd1\x82\xd0\xbe\xd0\xbd\xd0\xbe\xd0\xb2\xd0\xb8\xd1\x87 \xd0\x9f\xd0\xb0\xd1\x82\xd1\x80\xd1\x83\xd1\x88\xd0\xb5\xd0\xb2, g. 1951 m. liepos 11 d. Leningrade) \xe2\x80\x93 rus\xc5\xb3 \xc5\xbevalgybininkas, TSRS bei Rusijos saugumo tarnyb\xc5\xb3 tarnautojas, FSB vadovas, armijos generolas (2001 m.)\n_START_SECTION_\nBiografija\n_START_PARAGRAPH_\nNikolajus Patru\xc5\xa1evas gim\xc4\x97 karo j\xc5\xabreivio \xc5\xa1eimoje. Mok\xc4\x97si 211-oje vidurin\xc4\x97je mokykloje, vienoje klas\xc4\x97je su Valstyb\xc4\x97s D\xc5\xabmos pirmininku Borisu Gryzlovu._NEWLINE_1974 m. baig\xc4\x97 Leningrado valstybin\xc4\xaf j\xc5\xabrin\xc4\x97s technikos universitet\xc4\x85, dirbo in\xc5\xbeinieriumi instituto konstruktoriaus biure._NEWLINE_1974\xe2\x80\x931975 KGB auk\xc5\xa1t\xc5\xb3j\xc5\xb3 kurs\xc5\xb3 klausytojas (Minskas). V\xc4\x97liau studijavo teis\xc4\x99, apgyn\xc4\x97 teis\xc4\x97s moksl\xc5\xb3 daktaro disertacij\xc4\x85._NEWLINE_1999 m. baland\xc5\xbeio m. prad\xc4\x97jo eiti pirmojo FSB direktoriaus pavaduotojo pareigas. Nuo rugpj\xc5\xab\xc4\x8dio 9 d., Vladimirui Putinui pasitraukus i\xc5\xa1 FSB vadovo posto \xe2\x80\x93 direktoriaus pareigas (laikinai)._NEWLINE_1999 m. rugpj\xc5\xab\xc4\x8dio 16 d. paskirtas RF FSB direktoriumi. Nuo Andropovo (vadovavusio KGB veiklai daugiau nei 15 met\xc5\xb3) laik\xc5\xb3 ilgiausiai \xc4\x97jo saugumo tarnybos vadovo pareigas._NEWLINE_1999 m. spalio m\xc4\x97n. i\xc5\xa1rinktas NVO saugumo organ\xc5\xb3 bei spectarnyb\xc5\xb3 tarybos pirmininku._NEWLINE_2008 m. gegu\xc5\xbe\xc4\x97s 12 d. paskirtas Rusijos Federacijos Saugumo tarybos sekretoriumi.'